Smernica č. 15/2010-R 
zo 4. októbra 2010,
o zverejňovaní správ zo zahraničnej pracovnej cesty zamestnancov priamo riadených organizácií Ministerstva školstva, vedy, výskumu a športu Slovenskej republiky na internete
Gestorský útvar: sekcia medzinárodnej spolupráce  tel.: 59374617	č. 2010-16293/37088:1-062
 
Minister školstva, vedy, výskumu a športu Slovenskej republiky vydáva túto smernicu:
Čl. 1	
(1)	V súlade so zákonom č. 283/2002 Z. z. o cestovných náhradách  a o zmene a doplnení niektorých zákonov v znení neskorších predpisov sú zamestnanci priamo riadených organizácii (ďalej len PRO) povinní predkladať do 10 pracovných dní od ukončenia zahraničnej pracovnej cesty (ďalej len ZPC) správy zo ZPC na zverejnenie na internete Ministerstva školstva, vedy, výskumu a športu Slovenskej republiky (ďalej len „ministerstvo“).
(2)	Zamestnanec PRO predloží schválenú správu zo ZPC zodpovednému zamestnancovi PRO v písomnej forme a v elektronickej forme.
(3)	Zodpovedný zamestnanec PRO zašle túto správu v elektronickej forme do 5 pracovných  dní  sekcii medzinárodnej spolupráce na zverejnenie na internete.
(4)	Správu zo ZPC zverejní sekcia medzinárodnej spolupráce na internetovej stránke v samostatnej záložke „Správy zo ZPC“, v súlade so zákonom č. 428/2002 Z. z. o ochrane osobných údajov v znení neskorších predpisov vždy k 15. dňu v mesiaci a k poslednému dňu v mesiaci.
Čl. 2	
Účinnosť
Táto smernica nadobúda účinnosť 1. novembra 2010.

minister